gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl de en sv fr de de gl gl gl gl gl gl gl es gl gl ca gl gl gl gl gl gl gl gl pt gl pt en ca gl gl pt
Vieiros: Galiza Hoxe - Baltar acusa a Morán de ingresar nunha conta particular cotas de afiliados
Cuarta feira, 05 de outubro de 2022
CAMPAÑA A CARA DE CAN
A 48 horas do congreso e coa dirección do PPdeG empregándose a fondo para domear a “provincia díscola”, a guerra sen cuartel na dereita ourensá cruza límites inesperados.
Redacción - 18:55 28/01/2010
Tags: Baltar Ourense PPdeG
Xosé Manuel Baltar presentou este xoves os 805 avais cos que competirá o sábado pola presidencia do PPdeG de Ourense. Demostrando que a guerra contra os partidarios de Jiménez Morán é total, Baltar desvelou publicamente que o alcalde Verín ingresa as cotas dos militantes da localidade nunha conta que está “a nome del e cun NIF propio. Non se ingresa ao partido, senón a unha conta do señor Jiménez Morán”.
A forte puñada que lle propina a 48 horas do congreso provincial é unha mostra máis dunha das campaña internas máis duras que se teñen vivido no PPdeG. O entorno de Baltar está moi doído coa dirección galega á que acusa de traballar a prol de Morán. Consideran que o núcleo duro de Núñez Feijoo (capitaneado por Alfonso Rueda) está a darlle azos dende Compostela ao rexedor verinés.
Aínda que dende o PPdeG queren forzar unha dirección provincial de integración, onde o “baltarismo” perda peso político, Xosé Manuel Baltar deixou claro que o seu pulso é a todo ou nada: “Na futura dirección non van estar os desleais”.
Feijoo quere ter marxe de manobra para as listas municipais
Dende a súa chegada á presidencia do partido, Núñez Feijoo non deixou de dar pasos pequenos, pero constantes, para “desbaltarizar” Ourense. O dos Peares é consciente de que esta é a única provincia sobre a que non ten un control real e na que resiste o “sector da boina”.
Na anterior folla de ruta é especialmente importante o congreso deste sábado. A razón é obvia. A dirección que saïa do cónclave vai ter un peso notábel á hora de decidir as listas nas eleccións locais. E eses comicios son para os de Feijoo a oportunidade idónea de facer saltar os alicerces do “baltarismo”. A moeda está no ar.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Blanco reitera que o TAV chegará a Galiza en 2015 pero cancela obras nas estradas Edición xeral
Fomento culpa a Xunta do atraso na ampliación de Alvedro Edición xeral
Despois de suprimir as oficinas comarcais, Igualdade prioriza as subvencións a concellos Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto